Document ID: 31990R1755

*****
ΚΑΝΟΝΙΣΜΟΣ (ΕΟΚ) αριθ. 1755/90 ΤΗΣ ΕΠΙΤΡΟΠΗΣ
της 27ης Ιουνίου 1990
για τον καθορισμό, για τα πίσα, τα κουκιά, τα φούλια και τα γλυκά λούπινα, της τιμής κατωφλίου ενεργοποιήσεως της ενισχύσεως, της τιμής στόχου και της ελάχιστης τιμής που καθορίζονται σε Ecu από το Συμβούλιο και μειώνονται λόγω της νομισματικής επανευθυγράμμισης της 5ης Ιανουαρίου 1990
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 3,
Εκτιμώντας:
ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 περί καθορισμού του συντελεστή μείωσης των γεωργικών τιμών κατά την περίοδο εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 και περί τροποποίησης των τιμών και των ποσών που καθορίζονται σε Ecu για την εν λόγω περίοδο (3) καθόρισε, στον τομέα των πίσων, των κουκιών, των φουλιών και των γλυκών λούπινων, τον κατάλογο των τιμών και των ποσών στα οποία εφαρμόζεται ο συντελεστής 1,001712 από την αρχή της νέας περιόδου εμπορίας, στα πλαίσια του καθεστώτος της αυτόματης κατάργησης των αρνητικών νομισματικών αποκλίσεων· ότι, σύμφωνα με το άρθρο 3 του κανονισμού (ΕΟΚ) αριθ. 784/90, η μείωση που θα προκύψει πρέπει να καθοριστεί, ειδικότερα, για τις τιμές και τα ποσά που καθορίστηκαν σε Ecu από το Συμβούλιο για την περίοδο εμπορίας 1990/91 και να καθοριστεί η αξία αυτών των τιμών και των μειωμένων ποσών·
ότι ο κανονισμός (ΕΟΚ) αριθ. 1189/90 του Συμβουλίου (4) καθόρισε την τιμή κατωφλίου της ενεργοποιήσεως της ενισχύσεως, την τιμή στόχου και την ελάχιστη τιμή για τα πίσα, τα κουκιά, τα φούλια και τα γλυκά λούπινα για την περίοδο εμπορίας 1990/91 ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1990/91, η τιμή κατωφλίου της ενεργοποιήσεως της ενισχύσεως, που αναφέρεται στο άρθρο 2 του κανονισμού (ΕΟΚ) αριθ. 1431/82 του Συμβουλίου (5) και μειώθηκε σύμφωνα με το άρθρο 2 του κανονισμού (ΕΟΚ) αριθ. 784/90, καθορίζεται ως εξής:
- 44,68 Ecu ανά 100 χιλιόγραμμα πίσων, κουκιών και φουλιών,
- 42,98 Ecu ανά 100 χιλιόγραμμα γλυκών λούπινων.
Άρθρο 2
Για την περίοδο εμπορίας 1990/91, η τιμή στόχου που αναφέρεται στο άρθρο 2 του κανονισμού (ΕΟΚ) αριθ. 1431/82 και μειώθηκε σύμφωνα με το άρθρο 2 του κανονισμού (ΕΟΚ) αριθ. 784/90 καθορίζεται σε 29,47 Ecu ανά 100 χιλιόγραμμα πίσων, κουκιών και φουλιών.
Άρθρο 3
Για την περίοδο εμπορίας 1990/91, η ελάχιστη τιμή, που μειώθηκε σύμφωνα με το άρθρο 2 του κανονισμού (ΕΟΚ) αριθ. 784/90, καθορίζεται ως εξής:
- 25,73 Ecu ανά 100 χιλιόγραμμα πίσων,
- 23,83 Ecu ανά 100 χιλιόγραμμα φουλιών και κουκιών,
- 28,85 Ecu ανά 100 χιλιόγραμμα γλυκών λούπινων.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την Ιουλίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1990.

Labels: 2
17
6